
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 26.05.2026 ГОДИНА

	Днес, 26.05.2026 г. от 13.00 ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.
	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп присъстваха: Георги Панов, Лало Кирилов, Мария Бръмбева, Ненко Павлов, Силвия Георгиева и Станислав Готев. 
Отсъстващи от заседанието общински съветници: Ненко Ненчев.
[bookmark: _Hlk167711888]	На заседанието присъстваха: кметът на кметство Душанци, зам. - кметът на Община Пирдоп, управителя на „Пролет“ ЕООД, общинска администрация и общински съветници.
М. Мачканова - зам. - кмет на Община Пирдоп уведоми членовете на постоянната комисията, че г-н А. Геров ще закъснее за заседанието. Каза, че докладните записки са представени на общинските съветници, а при въпроси по тях ще отговаря г-жа С. Иванова – Директор специализирана администрация.
         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. 

Думата беше дадена за предложения и становища по проекта за дневен ред.

Н. Ненчев се присъедини към заседанието. В залата присъстват                                 7 общински съветника от състава на ПК по ИОСИПТУСЕЗГ.

С. Готев направи предложение към дневния ред да се включи  т. 8 Разни – Разглеждане на постъпила жалба с рег. № 9400-1109 /26.05.2026 г. от Камелия Петкова жител на с. Душанци.

Не постъпиха други предложения по проекта за дневен ред и се пристъпи към гласуване на направеното предложение.

След проведеното гласуване с 4 гласа „за”, 0 гласа „против” и 3 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп приема към дневния ред на заседанието да бъде включена т.8 Разни – Разглеждане на постъпила жалба с рег. № 9400-1109 /26.05.2026 г. от Камелия Петкова жител на с. Душанци.

М. Бръмбева подложи на гласуване цялостният дневен ред с направеното допълнение към него. 

След проведеното гласуване с 7 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Заседанието да протече при следния ДНЕВЕН РЕД:
1. Докладна записка с рег. № 9002-43 / 13.05.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“ № 45А.
                                                         Докл.: Ангел Геров- Кмет на Община Пирдоп

2. Докладна записка с рег. № 9002-45 / 13.05.2026 г., относно: Отдаване под наем на част от общински имот, находящ се в гр. Пирдоп, ул. „Чавдар Войвода“ № 4-Б, чрез публичен търг с явно наддаване.
                                                      Докл.: Ангел Геров- Кмет на Община Пирдоп

3. [bookmark: _Hlk227663200]Докладна записка с рег. № 9002-44 / 13.05.2026 г., относно: Отдаване под наем на помещение общинска собственост за дейности задоволяващи нуждите на населението.
                                                       Докл.: Ангел Геров- Кмет на Община Пирдоп

4. Докладна записка с рег. № 9000-463 / 13.05.2026 г., относно: Одобряване на пазарна оценка и определяне на цена за продажба на поземлен имот с идентификатор 24164.15.18 по КК и КР на с. Душанци - частна общинска собственост на собственика на законно построена сграда върху имота.
                                                       Докл.: Ангел Геров- Кмет на Община Пирдоп

5. [bookmark: _Hlk189212045]Докладна записка с рег. № 9002-46 / 13.05.2026 г., относно: Откриване на  процедура по провеждане на публичен търг с явно наддаване за продажба на недвижим имот с идентификатор 56407.138.43 по КК и КР на гр. Пирдоп - частна общинска собственост.
                                                     Докл.: Ангел Геров- Кмет на Община Пирдоп

6. Докладна записка с рег. № 9002-50 / 20.05.2026 г., относно: Продължаване на Разрешително №31140096/11.01.2016 год. за водовземане от повърхностен воден обект яз. Жеков вир с титуляр „Асарел Чиста Енергия“ ЕООД.
                                                       Докл.: Ангел Геров- Кмет на Община Пирдоп

7. Докладна записка с рег. № 9002-47 / 18.05.2026 г., относно: Приемане на годишен финансов отчет и годишен доклад  за дейността на „Пролет” ЕООД през 2025 г.
                                 Докл.: Иван Джонгов – Председател на Общински съвет - Пирдоп

8. т. Разни – Разглеждане на постъпила жалба с рег. № 9400-1109 /26.05.2026 г. от Камелия Петкова жител на с. Душанци.

М. Бръмбева премина към разглеждане на т.1 от дневният ред, Докладна записка с рег. № 9002-43 / 13.05.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“№ 45А.
М. Мачканова каза, че не е оторизирана да докладва точките по дневният ред, а по докладните записки ще отговаря г-жа С. Иванова - Директор специализирана дирекция към ОбА – Пирдоп.

М. Бръмбева подложи на гласуване дали да продължи работа комисията или да се изчака кметът на Община Пирдоп.

След проведеното гласуване с 7 гласа „за”, 0 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп приема комисията да продължи работа по разглеждане на точките от дневният ред.

По т. 1 от дневния ред думата беше дадена на С. Иванова  - Директор специализирана дирекция, която запозна постоянната комисия с Докладна записка с рег. № 9002-43 / 13.05.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“№ 45А.

М. Бръмбева даде думата за становища по Докладна записка. 
Имаше разисквания, относно дали е освободено помещението, договора за наем с партия ПП Герб, възможността за предоставяне на друго помещение на партия ПП Герб, наличие на заповед за освобождаване на помещението, информация, относно какво е заплащано от партията на Община Пирдоп, като експлоатационни разходи и др.
М. Бръмбева направи предложение на проект за решение, който гласи: До заседанието на Общински съвет – Пирдоп, общинска администрация да анализира всички факти и обстоятелства, свързани с имот № 56407.500.3235.1 по КККР, за да може Общински съвет – Пирдоп да вземе информирано и целесъобразно решение. До заседанието на общинския съвет да се предоставят: договор за наем, заповед за освобождаване на помещението и какво е заплащано от партията на Община Пирдоп, като експлоатационни разходи.

С. Готев предложи докладната записка да бъде приета за сведение.
Л. Кирилов каза, че има внесен проект за решение, като изиска същият да бъде подложен на гласуване.
М. Бръмбева уточни, че в така предложения проект за решение по докладната записка не са посочени всички параметри.
Възникна спор и разгорещени дебати по темата. 

М. Бръмбева: Обявяви 10 мин. почивка.
(ПОЧИВКА)
Почивката свърши. В залата присъстват 6 общински съветници. Отсъства общински съветник: С. Георгиева.

След почивката беше уточнено, че ако бъде прието решението в този вид без посочени параметри, същото няма да е валидно. Самият проект за решение няма конкретика.

М. Бръмбева подложи на гласуване докладната записка да бъде приета за сведение.

След проведеното гласуване с 2 гласа „за”, 1 гласа „против” и 3 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп не приема за сведение Докладна записка с рег. № 9002-43 / 13.05.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“№ 45А.

М. Бръмбева оттегли направеното по-рано от нея предложение.
Л. Кирилов изиска да бъде гласуван проекта на решение предложен по докладната записка.
М. Бръмбева подложи на гласуване проекта за решение, както е предложен в докладната записка без определени параметри (срок, начална тръжна цена, депозит за участие в публичния търг, цена на тръжната документация).

Последва гласуване на проекта за решение. 

След проведеното гласуване с 3 гласа „за”, 0  гласа „против” и 2 гласа „въздържал се” (С. Готев не участва в гласуването) от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл.21, ал.1, т.8 от Закона за местното самоуправление и местната администрация, чл.8, ал.1 и ал.4 от Закона за общинската собственост, чл. 27, ал.1, ал.2 и  чл. 62, ал.1 от Наредба за  общинска собственост на Община Пирдоп, при условията на Глава шеста, Раздел втори от същата,  Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп приема проекта за решение по Докладна записка с рег. № 9002-43 / 13.05.2026 г., относно: Откриване на  процедура по провеждане на публичен търг с явно наддаване за отдаване под наем на помещение - частна общинска собственост, находящо се в гр. Пирдоп, ул. „Цар Освободител“№ 45А, без посочени параметри, а именно:
[bookmark: _Hlk228793873][bookmark: _Hlk228795361][bookmark: _Hlk228794267]І. Дава съгласие да се открие процедура по провеждане на публичен търг с явно наддаване за отдаване под наем на помещение частна общинска собственост с площ 69,70 кв.м. находящо се  на първи партерен етаж в сграда с идентификатор 56407.500.3235.1 по Кадастралната карта и кадастралните регистри на гр. Пирдоп, ул. „Цар Освободител“ № 45А, за срок от _____  години. 
ІІ. Търгът да се проведе при:
1. начална тръжна цена – _____ евро/кв.м.;
2. депозит за участие в публичния търг- ____ %;
3. цена на тръжната документация - ____ евро;
ІІІ. Общински съвет – Пирдоп възлага на Кмета на община Пирдоп да извърши необходимите действия по провеждане на публичния търг при спазване на нормативната уредба, в допустимите срокове и сключи договор за наем със спечелилия търга участник.
А. Геров – кмет на Община Пирдоп се присъедини към заседанието.

По т. 2 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-45 / 13.05.2026 г., относно: Отдаване под наем на част от общински имот, находящ се в гр. Пирдоп, ул. „Чавдар Войвода“ № 4-Б, чрез публичен търг с явно наддаване.

Г-жа Бръмбева даде думата за становища по Докладна записка.

Н. Павлов направи предложение по параметрите към докладната записка, като: 
Дава съгласие да се открие процедура по провеждане на публичен търг с явно наддаване за отдаване под наем на част от имот частна общинска собственост за реализиране на инициатива с обществен характер, включваща почистване, облагородяване и озеленяване на терена, както и поставяне на детски съоръжения и атракциони, а именно 200 кв.м. в ПИ 56407.500.5251, съгласно схема с обозначено разположение на терена в имота, приложение № 4, за срок от 5  години. 
Търгът да се проведе при: начална тръжна цена – 1,05 евро/кв.м., без включен ДДС. Сделката  не се облага с ДДС; депозит за участие в публичния търг- 10 %; цена на тръжната документация - 30 евро;

Последва гласуване на проекта за решение с направеното допълнение.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл.21, ал.1, т.8 от Закона за местното самоуправление и местната администрация, чл.8, ал.1 и ал.4 от Закона за общинската собственост, чл. 27, ал.1, ал.2 и  чл. 62, ал.1 от Наредба за  общинска собственост на Община Пирдоп, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
І. Дава съгласие да се открие процедура по провеждане на публичен търг с явно наддаване за отдаване под наем на част от имот частна общинска собственост за реализиране на инициатива с обществен характер, включваща почистване, облагородяване и озеленяване на терена, както и поставяне на детски съоръжения и атракциони, а именно 200 кв.м. в ПИ 56407.500.5251, съгласно схема с обозначено разположение на терена в имота, приложение № 4, за срок от 5  години. 
ІІ. Търгът да се проведе при:
1. начална тръжна цена – 1,05 евро/кв.м., без включен ДДС. Сделката  не се облага с ДДС;
2. депозит за участие в публичния търг- 10 %;
3. цена на тръжната документация - 30 евро;
[bookmark: _Hlk228795554]4. специфични изисквания в тръжната документация:
[bookmark: _Hlk228795596]- почистване и облагородяване на терена;
- монтаж и поддръжка на детски съоръжения, след предварително съгласуване с главния архитект на Община Пирдоп;
- осигуряване на свободен и безплатен достъп за всички граждани.
ІІІ. Общински съвет – Пирдоп възлага на Кмета на община Пирдоп да извърши необходимите действия по провеждане на публичния търг при спазване на нормативната уредба, в допустимите срокове и сключи договор за наем със спечелилия търга участник.

По т. 3 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-44 / 13.05.2026 г., относно: Отдаване под наем на помещение общинска собственост за дейности задоволяващи нуждите на населението.

Г. Панов напусна заседанието. В залата присъстват  5 общински съветника от състава на ПК по ИОСИПТУСЕЗГ.

Г-жа Бръмбева даде думата за становища по Докладна записка. 
З. Кънева представи информация по докладната записка. Предложи договора да бъде за 5 години. 
Н. Павлов направи предложение наемната цена да бъде в размер на 5,00 евро на кв.м. за срок от 5 години.

Последващо гласуване на решението с направените допълнения към него.

След проведеното гласуване с 4 гласа „за”, 0  гласа „против” и 1 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл.21, ал.1, т.8 от Закона за местното самоуправление и местната администрация, чл.14, ал.6 от Закона за общинската собственост, чл. 28 от Наредбата за общинската собственост на община Пирдоп, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
[bookmark: _Hlk227663538]І. Дава съгласие да бъде отдаден под наем самостоятелен обект в сграда с идентификатор 24164.500.722.2.4, с площ от 30 кв.м., находящо се в с. Душанци, пл. Свобода №5, ет.1,  срок от 5 години на  Пулс Уей ЕООД, с ЕИК 208699885, представлявано от управителя Кунка Славова за  неинвазивни дейности подобряващи здравословното състояние и  задоволяващи нуждите на населението.
II. Определя месечна наемна цена в размер на 5,00 евро/кв.м.
ІІІ. Общински съвет – Пирдоп възлага на Кмета на община Пирдоп да извърши необходимите действия за издаване на заповед при спазване на нормативната уредба и да сключи договор за наем с Пулс Уей ЕООД, с ЕИК 208699885, представлявано от управителя Кунка Славова.

По т.4 от дневния ред думата беше дадена г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9000-463 / 13.05.2026 г., относно: Одобряване на пазарна оценка и определяне на цена за продажба на поземлен имот с идентификатор 24164.15.18 по КК и КР на с. Душанци - частна общинска собственост на собственика на законно построена сграда върху имота.

Г-жа Бръмбева даде думата за становища по Докладна записка.
Н. Павлов предложи да бъде приета оценката.

Г. Панов се присъедини към  заседанието. В залата присъстват  6 общински съветника от състава на ПК по ИОСИПТУСЕЗГ.

Последва гласуване на проекта за решение.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 3 във връзка с чл. 41, ал. 2 от Закона за общинската собственост, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
I. Приема експертната оценка за продажба на имот включен в „Програмата за управление и разпореждане с имотите – общинска собственост в община Пирдоп през 2026 година“, в раздел III, точка „Б“ – с. Душанци , подточка 1 представляващ поземлен имот с идентификатор 24164.15.18 по кадастралната карта и кадастралните регистри на с. Душанци,  в размер на 2911,00 (две хиляди деветстотин и единадесет) евро.
II. Определя продажна цена на имота в размер на 3 000, 00 (три хиляди)  евро.

Л. Кирилов предложи т.7 от дневният ред да се разгледа на закрито заседание.

По т.5 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. № 9002-46 / 13.05.2026 г., относно: Откриване на  процедура по провеждане на публичен търг с явно наддаване за продажба на недвижим имот с идентификатор 56407.138.43 по КК и КР на гр. Пирдоп - частна общинска собственост.
Г-жа Бръмбева даде думата за становища по Докладна записка.
Н. Павлов предложи търгът да се проведе при начална цена – 4040,00 евро без ДДС;  Депозит за участие в публичния търг - 10 % от началната цена; Цена на тръжната документация - 30 евро.
Последва гласуване на проекта за решение.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл.21, ал.1, т.8 от Закона за местното самоуправление и местната администрация, чл.8, ал.1 и ал.4 във връзка с чл.35, ал.1, чл.41, ал.2 от Закона за общинската собственост, Постоянната комисия предлага на Общински съвет – Пирдоп да подкрепи следния проект за
РЕШЕНИЕ:
I. Приема експертната оценка в размер на 4040,00 (четири хиляди и четиридесет) евро на поземлен имот с идентификатор 56407.138.43 по Кадастралната карта и кадастралните регистри на гр. Пирдоп, находящ се в гр. Пирдоп, в местността „Декилиташ“, с площ 1197 кв.м. и начин на трайно ползване - нива.
II. Дава съгласие за откриване на процедура по провеждане на публичен търг с явно наддаване за продажба на недвижим имот – частна общинска собственост включен в „ Програмата за управление и разпореждане с имотите – общинска собственост в община Пирдоп през 2026 година“, в раздел III, точка „Б“ – гр. Пирдоп, подточка 21, имот с идентификатор 56407.138.43 по Кадастралната карта и кадастралните регистри на гр. Пирдоп, находящ се в гр. Пирдоп, в местността „Декилиташ“, с площ 1197 кв.м. и начин на трайно ползване: нива.
III. Търгът да се проведе при начална цена – 4040,00 евро без ДДС. 
(Сделката не се облага с ДДС)
IV. Депозит за участие в публичния търг - 10 % от началната цена.
V. Цена на тръжната документация - 30 евро.
VI. Общински съвет - Пирдоп възлага на Кмета на Община Пирдоп да извърши необходимите действия по провеждане и организиране на публичния търг при спазване на нормативната уредба, в допустимите срокове и подписване на договор за покупко – продажба.

По т.6 от дневния ред думата беше дадена на г-н Ангел Геров - кмет на Община Пирдоп, който запозна Постоянните комисии с Докладна записка с рег. Докладна записка  с рег. № 9002-50 / 20.05.2026 г., относно: Продължаване на Разрешително №31140096/11.01.2016 год. за водовземане от повърхностен воден обект яз. Жеков вир с титуляр „Асарел Чиста Енергия“ ЕООД.
Г-жа Бръмбева даде думата за становища по Докладна записка и последващо гласуване на проекта за решение.

След проведеното гласуване с 5 гласа „за”, 1  гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
[bookmark: _Hlk76475248]На основание чл.21, ал.1, т.8 от Закон за местното самоуправление и местната администрация, във връзка с чл.52, ал.1, т.3 буква “а“ и чл. 78, ал.1, връзка ал.2 от Закона за водите, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Дава съгласие и възлага на Кмета на Община Пирдоп да продължи срока на действие на Разрешително за водовземане от повърхностен воден обект – язовир Жеков вир на „Асарел Чиста Енергия“ ЕООД, гр. София за срок от 10 години с цел производство на електроенергия чрез МВЕЦ Калето.

М. Бръмбева подложи на гласуване направеното по-рано предложение на г-н Л. Кирилов, а именно: Докладна записка с рег. № 9002-47 / 18.05.2026 г., относно: Приемане на годишен финансов отчет и годишен доклад  за дейността на „Пролет” ЕООД през 2025 г. да бъде разгледана на закрито заседание.

След проведеното гласуване с 5 гласа „за”, 1 гласа „против” и 0 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп, приеха следното 
РЕШЕНИЕ :
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп приема т.7 от дневния ред, а именно: Докладна записка с рег. № 9002-47 / 18.05.2026 г., относно: Приемане на годишен финансов отчет и годишен доклад  за дейността на „Пролет” ЕООД през 2025 г. да се разгледа на закрито заседание.

По т.7 от дневния ред думата беше дадена на г-н Иван Джонгов – Председател на ОбС – Пирдоп, който запозна Постоянните комисии с Докладна записка с рег. № 9002-47 / 18.05.2026 г., относно: Приемане на годишен финансов отчет и годишен доклад  за дейността на „Пролет” ЕООД през 2025 г.

Детайлна информация по докладната записка беше представена от г-жа М. Минчева – управител на „Пролет“ ЕООД.
Г-жа Бръмбева даде думата за становища по Докладна записка.
Л. Кирилов постави няколко въпроса, касаещи отчета, констатирани несъответствия по него и въпроси, относно персонала в дружеството.
[bookmark: _GoBack]
Последва гласуване на проекта за решение.

След проведеното гласуване с 2 гласа „за”, 0  гласа „против” и 4 гласа „въздържал се” от състава на ПК по ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
[bookmark: _Hlk164246867]На основание чл. 21, ал. 1, т. 23 от Закона за местното самоуправление и местната администрация (ЗМСМА) , чл. 147, ал. 2, вр. с чл. 137, ал. 1, т. 3 от Търговския закон и чл. 13, ал. 1, т. 1, вр. с чл. 24, ал. 1, т. 1 и чл. 32, т. 7 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет – Пирдоп не приема проекта за решение по Докладна записка с рег. № 9002-47 / 18.05.2026 г., относно: Приемане на годишен финансов отчет и годишен доклад  за дейността на „Пролет” ЕООД през 2025 г.

По т.8 Разни – Разглеждане на постъпила жалба с рег. № 9400-1109 /26.05.2026 г. от Камелия Петкова жител на с. Душанци. И. Джонгов – Председател на Общински съвет – Пирдоп прочете така постъпилата жалба.

Г-н Геров каза, че е запознат с проблема и ще бъде решен възможно най-скоро. 
Имаше задълбочени дебати по постъпилата жалба. 

Г. Панов напусна заседанието. В залата присъстват  5 общински съветника от състава на ПК по ИОСИПТУСЕЗГ.

Решение по постъпилата жалба не беше взето.

Поради изчерпване на дневния ред на заседанието на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп, г-жа Мария Бръмбева закри заседанието.

Пълен запис от заседанието е наличен на сайта на Община Пирдоп.


ПРЕДСЕДАТЕЛ НА ПК ИОСИПТУСЕЗГ:	
                                                      МАРИЯ БРЪМБЕВА


 ПРОТОКОЛИСТ: 
                   МИГЛЕНА КРЪСТЕВА                     

